淺水灣出名水清沙幼，依個香港島沙灘每年都吸引唔少市民同遊客慕名而來。由於香港政府將淺水灣沙灘打造成海水浴場，各種設施一應俱全。淋浴設施、更衣室不在話下，附近仲有遊樂場和沙灘排球場，遊完水又可以去海灘上嘅鎮海樓公園 ，同埋淺水灣酒店改建而成嘅影灣園，餐廳、時尚商店、水療中心應有盡有。